Eltűnt egy 15 éves, dunaújvárosi lány
Nem töltötte otthon a karácsonyt az a kamasz, akit már a dunaújvárosi rendőrök is keresnek. Közzétették a fotóját és a leírását, hátha sikerül megtalálni.
A bejelentés szerint a kamasz december 23-án éjjel indult el a dunaújvárosi otthonából valahová, nem tudják, hogy hová. Azóta nem adott életjelet magáról. Már a rendőrök is keresik. Közzétették a személyleírását és a fotóját, hátha látja valahol, valaki. 

Váradi Kimberli Olga körülbelül 165 centiméter magas, vékony testalkatú, hosszú, fekete hajú és barna szemű. Eltűnésekor bordó szoknyát, fekete sportcipőt viselt.

Azt kérik, hogy aki tud valamit a lányról vagy az eltűnéséről, jelentkezzen a megadott elérhetőségek egyikén.
Itthon eltűnt személyek rendőrség Dunaújváros Váradi Kimberli Olga kamasz